Gerta Keller

Gerta Keller (1945–) er en geolog, paleontolog og Professor of Geosciences ved Princeton University som framfor alt er kjent som en iherdig talskvinne for en alternativ forklaring på årsakene til masseutryddelsen ved K-Pg-grensa for rundt 66 millioner år siden.
Hun er statsborger av Liechenstein, Sveits og USA.


== Liv og virke ==


=== Bakgrunn ===
Gerta Keller fra Liechenstein fikk skolegangen i Sveits og var først syerske. I 1960-årende reiste hun via England, Nord-Afrika og Spania helt til Australia. I 1965 emigrerte hun til Australia, og i 1968 dro hun til USA.
Hun studerte geologi og paleontologi ved San Francisco State University med bachelor-grad i 1974 (i antropologi og geologi) og tok doktorgrad i 1978 ved Stanford University.


=== Karriere ===
Noe før doktorgraden var i havn, hadde hun arbeidet ved US Geological Survey. Fra 1984 var hun associate professor og fra 1992 professor i geologi i Princeton. Hennes spesialfelter var først marinforaminifera-studier for rekonstruksjon av klimaendringer i de siste 100 millioner år, og fra slutten av 1970-årene forskning på neogen og deretter suksessivt eldre formasjoner.
Konsensus har siden 1990 vært at masseutryddelsen av blant annet ikke-flygende dinosaurer er en direkte følge av asteroidenedslaget som skapte Chicxulubkrateret (Alvarez-hypotesen). Kellers innsigelse mot nedslagshypotesen er blant annet at nedslaget skjedde rundt 300 000 år før de ikke-flygende dinosaurene døde ut. Kellers team har ved utgraving i El Peñon nordøst i Mexico funnet like mange arter planktonisk foraminifera under nedslagslaget som over, og konkluderer med at virkningen av nedslaget ikke kan ha vært langvarig. I El Peñon ligger det to meter tykke laget fra meteorittnedslaget 9–10 meter under K-Pg-grensa.
Kellers alternative forklaring til masseutryddelsen er at den er forårsaket av en intens og langvarig vulkansk aktivitet i Deccantrappene som førte til en gradvis temperaturstigning og sur nedbør over hele kloden.


== Skrifter ==
W. C. Ward, G. Keller, W. Stinnesbeck, T. Adatte: Yucatán subsurface stratigraphy: Implications and constraints for the Chicxulub impact. Geology 23, 1995, S. 873–876
mit N. McLeod (Herausgeber): Cretaceous-Tertiary Mass Extinctions: Biotic and Environmental Changes. W. W. Norton 1996
G. Keller, T. Adatte, W. Stinnesbeck, Rebolledo-Vieyra, J. U: Fucugauchi, U. Kramar, D. Stueben: Chicxulub impact predates the K-T boundary mass extinction. Proc. Nat. Acad. Sci. USA, 101, 2004, S. 3753–3758
Impact stratigraphy: Old principle, new reality. GSA Special Papers 437, 2007, S. 147–178
Gerta Keller, Thierry Adatte, Zsolt Berner, Markus Harting, Gerald Baum, Michael Prauss, Abdel Tantawy, Doris Stueben: Chicxulub impact predates K–T boundary: New evidence from Brazos, Texas. Earth and Planetary Science Letters 255, 2007, S. 339–356
G. Keller, S. Abramovich, Z. Berner, T. Adatte: Biotic effects of the Chicxulub impact, K–T catastrophe and sea level change in Texas. Palaeogeography, Palaeoclimatology, Palaeoecology 271, 2009, S. 52–68.
Gerta Keller, Thierry Adatte, Alfonso Pardo Juez, Jose G. Lopez-Oliva: New evidence concerning the age and biotic effects of the Chicxulub impact in NE Mexico. Journal of the Geological Society 166, 2009, S. 393–411.


== Referanser ==


== Kilder ==
Bianca Bosker: The Nastiest Feud in Science, The Atlantic september 2018
Julia Rosen: Down to Earth With: Paleontologist Gerta Keller, Earth Magazine, American Geosciences Institute, 27. april 2017
Joel Achenbach: The Dissenter, princeton.edu 6. juni 2012
Morgan Kelly: Massive volcanoes, meteorite impacts delivered one-two death punch to dinosaurs, princeton.edu 17. november 2011
Ian Sample: What really killed off the dinosaurs?, The Guardian 13. november 2003
Kristin Straumsheim Grønli: Vulkaner drepte dinosaurene, forskning.no 2. november 2007
Marianne Nordahl : Postapokalyptisk dinosaur, forskning.no 06. mai 2009
Nancy Atkinson: Scientists Come to a Conclusion: Asteroid Killed the Dinosaurs


== Eksterne lenker ==
Hjemmeside med biografi, forskningsområder, publikasjoner og Kellers egen framstilling av nedslags- og vulkanismeteoriene, massextinction.princeton.edu
Presentasjon av Gerta Keller,  princeton.edu